## Rješenje Ustavnog suda Republike Hrvatske broj: U-I-171 /1990.

### NN 52/1993 (22.6.1993.), Rješenje Ustavnog suda Republike Hrvatske broj: U-I-171 /1990.

# USTAVNI SUD REPUBLIKE HRVATSKE

Ustavni sud Republike Hrvatske na sjednici 18. svibnja 1993. godine
donio je

## RJEŠENJE

1. Obustavlja se postupak po prijedlogu Skupštine Mjesne zajednice Posedarje
za ocjenu ustavnosti i zakonitosti Odluke Skupštine Općine Zadar o stavljanju
van snage Odluke o donošenju PUP-a zone "lvandić - Svrdlac" kod
Posedarja ("Službeni vjesnik" općine Benkovac. Biograd n/m, Obrovac
i Zadar, broj 10/90).

2. Ne prihvaća se prijedlog Građevinskog poduzeća "Gortan"
iz Zagreba za pokretanje postupka radi ocjene ustavnosti i zakonitosti
odluke navedene u točki 1. rješenja.

3. Ovo rješenje objavit će se u "Narodnim novinama".

Obrazloženje

Skupština općine Zadar donijela je odluku navedenu u točki 1 rješenja
na zahtjev građana Mjesne zajednice Posedarje i to na sjednici održanoj
16. svibnja 1990. godine, kako to proizlazi iz izvoda zapisnika navedene
Skupštinske sjednice općine Zadar.

Prijedlog za ocjenu ustavnosti i zakonitosti osporene odluke podnijela
je najprije Mjesna zajednica Posedarje temeljem zaključka svoje skupštine
od 25. svibnja 1990 godine.

U toku postupka Mjesna zajednica Posedarje podneskom broj 26/90 od 10.
prosinca 1990. godine povukla je svoj prijedlog za ocjenu sporne odluke.

Sud je, stoga, obustavio postupak po prijedlogu Mjesne zajednice Posedarje.

Građevno poduzeće "Gortan" iz Zagreba u prijedlogu za pokretanje
postupka radi ocjene ustavnosti i zakonitosti ošporene odluke ističe da
je to poduzeće potencijalni investitor predmetnog projekta pa predlaže
da Sud nastavi postupak i nakon provedenog postupka donese odluku u skladu
sa zakonom.

Sud nije prihvatio prijedlog Građevinskog poduzeća "Gortan"
iz Zagreba.

U vrijeme donošenja osporene Odluke, prava i obveze mjesne zajednice
u postupku donošenja provedbenih urbanističkih planova regulirao je Zakon
o prostornom planiranju i uređivanju prostora ("Narodne novine",
broj 54/80, 16/86, 18/89, 47/89, 34/91 i 61/91), Zakon o lokalnoj samoupravi
i upravi ("Narodne novine", br. 90/92) odredbom članka 89. utvrdio
je da danom stupanja na snagu toga zakona prestaje važiti Zakon o mjesnim
zajednicama ("Narodne novine", broj 19/83). U međuvremenu je
Vlada Republike Hrvatske donijela Uredbu o prostornom uređenju u ratom
zahvačenim područjima Republike Hrvatske ("Narodne novine", broj
44/92). Prema odredbama članka 19. Uredbe. danom stupanja na snagu uredbe,
na područjima iz članka 1. Uredbe, pa i na području Općine Zadar prestaje
se primjenjivati Zakon o prostornom planiranju i uređivanju prostora.

Odredbom članka 2. Uredbe propisano je da, na područjima zahvaćenim
ratom, skupština.općine odnosno povjerenik vlade, donose odluku o prostornom
uređenju općine, po prethodno pribavljenoj suglasnosti Ministarstva zaštite
okoliša. Tom odlukom uređuje se (članak 3) između ostalog i postupak i
način donošenja te postupak izmjena i dopuna prostornih planova. Budući
je ovom uredbom propisan način donošenja, te izmjene i dopune urbanističkih
planova na ratnom podrućčju to više nije moguće na tom području donositi
i mijenjati urbanističke planove na način propisan Zakonom. Iz ovih razloga
Sud nije prihvatio prijedlog.

Odluka o objavljivanju ovoga rješenja temelji se na odredbi stavka 1.
članka 20. Ustavnog zakona o Ustavnom sudu Hepublike Hrvatske.

Broj: U-I-171 /1990.

Zagreb, 18. svibnja 1993.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 52/1993-1015